Aquesta setmana

Lluita de classes

El nostre bon company Karl Marx ens va ensenyar que

la lluita de classes era el motor de la Història humana.

Nosaltres ho acceptem totalment,

tot i afegint que altre tant correspon a les innovacions tècniques,

les de totes les èpoques.

Però ens atrevim a dir que la causa, la gran causa, de la lluita de classes,

és el robatori sistemàtic per part dels rics, que es fan rics robant,

i com més rics es fan, més volen seguir robant.

En cada un dels molts i variats esglaons de la història,

la lluita de classes comença quan els pobres, o també els no tan rics,

 ja no poden aguantar més la successió de robatoris i abusos de tota mena.

PagèsFerret

Escriptors

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La Bíblia NO ÉS paraula de Déu

Dir que la Bíblia (referint-se a tota ella) és paraula de Déu,

com acostumen a dir els dirigents eclesiàstics i

moltes persones creients poc formades,

és un enorme disbarat.

No sols és un disbarat cultural, sinó també cristià.

En la Bíblia hi ha alguns textos, més aviat pocs,

i molt sovint poc coneguts, que considerem paraula de Déu,

o bé tan importants com si ho fossin,

en funció dels valors que defensen, més que en funció del seu origen.

Hi ha molts textos de valor relatiu,

que parlen molt de Déu i no sempre correctament,

i n’hi ha alguns dels quals, dir-ne paraula de Déu, seria una cosa sacrílega.

Recomanem, a persones creients i no creients, que, si sentiu dir a algú

que la Bíblia és paraula de Déu, penseu, tot seguit, que no la coneix.

PagèsFerret

Escriptors